
Cyflwyniad

Yn yr aseiniad hon, byddaf yn trafod addysgeg ac awyrgylch dysgu y Cyfnod Sylfaen, ac yn dadansoddi a gwerthuso yr offeryn ymchwil ‘Graddfa Leuven’, yn ogystal â fy amserlen arsylwi personol. 
          Mae addysgeg y Cyfnod Sylfaen yn un diddorol iawn, ac mae’n unigryw i ni yma yng Nghymru. Fe amlinellwyd yn nhudalennau agoriadol Fframwaith y Cyfnod Sylfaen eu bod nhw’n “anelu at sicrhau bod pob plentyn a pherson ifanc yn cael ystod gynhwysfawr o gyfleoedd addysg, hyfforddiant a dysgu” (Llywodraeth Cymru, 2015, tud. 2). Golyga hyn fod angen sicrhau amrywiaeth eang yn y dosbarth, a bod pob disgybl yn cael y cyfle i brofi pob math o addysg. Profwyd gan wyddonwyr bod 90% o ymennydd plentyn yn datblygu cyn eu bod nhw wedi troi yn 6 oed (Arizona State University, 2017), ac felly mae darparu’r cyfleoedd gwahanol a’r strategaethau dysgu amrywiol o’r cychwyn yn hanfodol i ddatblygiad plant yn y pendraw. Mae ystod o ddulliau ac adnoddau y gellir ddefnyddio i hybu’r dysgu, o’r cornel chwarae rôl i’r grwpiau ffocws, gan beidio anghofio pwysigrwydd yr ardal allanol. Nid yw’r ardal allanol yn cael cymaint o sylw ag y dylai, yn enwedig gan nad yw’r tywydd o hyd yn ffafriol yng Nghymru. Ond, fel dywediad ysgol Mana Montessori yn Seland Newydd (2011), nid oes y fath beth a tywydd gwael, dim ond dillad anaddas.
          Nid yn unig yr amrywiaeth o ddulliau a ddefnyddiwyd a chorneli penodedig sy’n bwysig, ond hefyd yr amrywiaeth mewn niferoedd y grwpiau dysgu. Gellir cynnwys y dosbarth gyfan ar adegau neu dosbarthu’r disgyblion i weithio o fewn grwpiau neu pâr, ac hefyd sicrhau bod y plant yn cael tro ar weithio’n unigol. 


Adolygiad Llenyddiaeth

Y cwestiwn ymchwil yr ydwyf wedi ei ddewis i drafod yw:
‘I ba raddau y mae’r amgylchedd dysgu yn darparu cyfleoedd ar gyfer ymglymiad a dysgu disgyblion?’
Dewisais y cwestiwn ymchwil hon gan fod nifer o agweddau gwahanol i’w drafod. Mae pob disgybl yn unigryw, ac felly mae gan bob disgybl ei ffordd ei hun o ddysgu. Mae yna 3 math wahanol o ddysgwyr – gweledol, clywedol a chinesthetig (Bright Hub Education, 2020). Byddai’r sawl sydd yn dewis y dull weledol yn dysgu drwy wylio rhywun yn gwneud y weithgaredd, neu pan fo darn o wybodaeth yn cael ei drosglwyddo iddyn nhw yn weledol, megis pwerbwynt neu fideo. I’r dysgwyr clywedol, dim ond gorfod clywed y wybodaeth sydd angen arnyn nhw. O’r wybodaeth a dderbyniwyd, maent yn gallu mynd ati i gwblhau’r dasg, gan blethu syniadau mewnol eu hunain gyda’r hyn a glywon. Mae’r dysgwyr cinesthetig yn dysgu orau pan fo cyfle iddyn nhw ddefnyddio eu dwylo a’u cyrff er mwyn profi rhywbeth. Mae pob synnwyr yn cael ei chyffwrdd arni yn y dull yma. Felly, wrth ystyried hyn, mae’n rhaid sicrhau bod y cyfleoedd ar gael er mwyn medru darparu ar gyfer y mathau gwahanol o ddysgwyr. Mae’r amgylchedd dysgu yn cyfeirio at y ‘diverse physical locations, contexts, and cultures in which students learn’ (The Glossary of Education Reform, 2013). Noda Heick (2020) y dylai fod cyfleoedd creadigol parhaus i’r dysgwyr dyfu a gwella eu hun, trwy ail-ymweld ag hen dechnegau yn ogystal a datblygu syniadau newydd. Ychwanega Phillips (2014) bod yr amgylchedd dysgu yn effeithio ar ysbryd disgyblion yn ogystal â’u dysgu nhw. Mae’n parhau drwy argymell ein bod ni’n cynnwys y disgyblion wrth greu’r amgylchedd dysgu delfrydol, gan y bydd hyn yn cryfhau’r teimlad o berthyn i’r gymuned dosbarth, ac yn ychwanegol yn rhoi’r cyfle i ddisgyblion teimlo rhyw fath o awdurdod. Ond, yn fwy na dim, mae astudiaethau’n dangos bod yr amgylchedd dysgu a dyluniad y dosbarth yn gallu cynyddu canlyniadau dysgu’r plant 16% (Connecting Elements, 2016). 
          Un athronydd byddai yn sicr yn cytuno gyda’r syniad fod yr amgylchedd dysgu yn darparu cyfleoedd ar gyfer ymglymiad a dysgu disgyblion yw Maria Montessori. Yr agwedd allanol o addysg sy’n dod i’r amlwg wrth feddwl am waith Montessori. Ei chred hi oedd bod plant yn datblygu sgiliau echddygol bras trwy ddringo, neidio a chwarae, yn ogystal ag ymarfer eu sgiliau cymdeithasol tra’n gweithio o fewn eu grwpiau. Yr hyn oedd yn bwysig, yn ei barn hi, oedd y ffaith y dylai plant fod mewn cysylltiad â sylwedd eu byd, ac roedd hi’n annog gweithgareddau yn ymwneud â thoes, adeiladu neu garddio – math o weithgareddau sy’n rhoi’r cyfleoedd i blant defnyddio’u synhwyrau nhw i gyd (Montessori Group, 2020).
          Mae rôl yr athro yn holl bwysig mewn creu’r amgylchedd dysgu cywir ar gyfer y dosbarth a’r disgyblion. Eto, nid yw un dosbarth yr un peth a’r llall, felly bydd rhai strategaethau a dulliau yn gweithio’n well i rhai nag eraill. Ond, er mwyn gallu darparu ar gyfer eich disgyblion, dywed Erwin:
An understanding of the basic human needs provides a solid foundation for creating and managing a high-quality learning environment (Erwin, 2004, tud. 19).
Mae’r syniad yma yn cael ei gryfhau gan Glasser (1999) a’i theori o ddewis. Yn ei farn ef, mae yna 5 anghenion sylfaenol gan bobl, sef rhyddid, pwer, cariad a pherthyn, diogelwch a hwyl. Nodir hefyd fod ein ymddygiad yn adlewyrchiad o’r hyn rydym ni ei hangen, ac felly mae pob ymddygiad yn bwrpasol (Glasser, 1999, tud. 37). Felly, wrth gyfeirio yn ôl at gred Phillips (2014) o gynnwys y disgyblion wrth greu’r amgylchedd dysgu delfrydol, mae mwy neu lai pob un o anghenion Glasser (1999) yn cael sylw. Dim ond edrych ar sefydliadau fel Te Whariki a Reggio Emilia sydd rhaid er mwyn gweld amgylchedd dysgu effeithiol.


Methodoleg

Arloeswyd yr offeryn arsylwi ‘Graddfa Leuven’ yn gyntaf gan Ferre Laevers a’i gyd-weithwyr yng Ngwlad Belg. Dull yw hi sy’n eich helpu chi i ddeall pa mor astud a chyfforddus yw plant mewn lleoliad. Mae yna 2 raddfa – un yn ffocysu ar lefel cyfranogiad yr unigolion yn y weithgaredd, a’r llall yn canolbwyntio ar lesiant y disgyblion tra’n cymryd rhan yn y weithgaredd, sef 2 agwedd hanfodol yn natblygiad, cynnydd a thyfiant plant. Mae yna 5 lefel ar y raddfeydd, yn amrywio o hynod o isel i eithriadol o uchel. Dyma’r esboniadau ar gyfer pob lefel.
Ar gyfer llesiant:
Hynod o isel – Mae’r plentyn yn amlwg yn dangos arwyddion o anghysur, megis crio neu sgrechian. Gall edrych yn drist neu’n ddig, ac nid yw’n ymateb yn dda i’r amgylchedd.
Isel – Mae mynegiant a iaith y corff y plentyn yn cyfleu nad yw’n teimlo’n cyfforddus yn y sefyllfa. Ond, nid yw’r anghysur yn cael ei mynegi drwy’r amser.
Cymhedrol – Mae’r plentyn yn cyfleu osgo niwtral. Nid oes llawer o mynegiant gwyneb na iaith y corff, ac felly nid oes unrhyw arwyddion o thristwch neu hapusrwydd, cysur neu anghysur.
Uchel – Mae’r plentyn yn dangos arwyddion clir o foddhad, er nad yw’r arwyddion yma yn bresennol yn gyson ar yr un lefel o ddwyster.
Eithriadol o uchel – Mae’r plentyn yn ymddangos yn hapus ac yn llon, yn llawn bywyd a brwdfrydedd. Mae’r plentyn yn cyfleu hunan-hyder a hunan-barch.

Ar gyfer lefel cyfranogiad:
Hynod o isel – Nid yw’r plentyn yn dangos unrhyw egni, ac mae fel petai nhw ar goll yn syllu ar eraill o’i hamgylch.
Isel – Mae’r plentyn yn cymryd rhan mewn rhywfaint o’r weithgaredd, ond mae yna nifer o ymyriadau yn y sesiwn.
Cymhedrol – Mae’r plentyn yn brysur ac yn cymryd rhan, ond ar lefel sylfaenol iawn heb fawr o egni na chanolbwyntiad.
Uchel – Mae’r plentyn yn cymryd rhan yn y weithgaredd yn barhaus, ac nid yw’n hawdd ei wrthdynnu.
Eithriadol o uchel – Mae’r plentyn yn cymryd rhan yn y weithgaredd yn barhaus ac yn ddwys, ac yn dangos canolbwyntiad, creadigrwydd a brwdfrydedd drylwyr. (Emotionally Health Schools, 2019)           
          Yn fy amserlen arsylwi bersonol, rwyf wedi canolbwyntio yn bennaf ar y rhyngweithio o fewn y grwp, gan ffocysu ar 5 elfen fy hun sef sgiliau arweinyddol, cynnig syniadau, ystyried syniadau , hunan hyder a chefnogi eraill. Trwy mesur y disgyblion yn erbyn y 5 agwedd yma, byddaf yn gallu gweithio allan pa fath o gymeriad ydyn nhw, ac hefyd yn medru cymharu fy nghanfyddiadau gyda chanlyniadau’r raddfa Leuven. 


Trafodaethau a Chanlyniadau

Mae’n glir i weld o’r fideo a ddewisais fod y plant yn mwynhau eu hunain, ac yn ymgymryd yn llwyr i’r dasg. Sefyllfa môr-leidr yw hi, lle maent yn hel trysor ar yr ynys drysor. Fe tybiais drwy wrando ar y fath o eirfa yr oedden nhw’n defnyddio tra’n cymdeithasu mai disgyblion hyn y Cyfnod Sylfaen oedd y dosbarth yma, ac felly dyna pam rwyf wedi rhoi blwyddyn 2 yn fy amserlen arsylwi personol (Gweler Atodiad 1). Mae hyn yn cyd-fynd gyda chred Wood ac Attfield (2005) bod yna berthynas rhwng iaith a chwarae. Pwynt arall maen nhw’n codi yw y dylai’r plentyn ddewis y math o chwarae hoffen nhw ei wneud. Os mae oedolyn yn dosbarthu’r disgyblion i faes chwarae penodol, neu os mai’r athro sy’n dewis y weithgaredd, fe fydd y plant yn ei weld fel gwaith ac nid chwarae. Maent yn credu’n gryf y byddai plant yn dysgu mwy os oedd y dewis o weithgaredd yn eu dwylo nhw, gan fod y plant yn canolbwyntio mwy ac yn gweithio’n fwy caled pan fo diddordeb gyda nhw yn y pwnc neu’r weithgaredd (Wood ac Attfield, 2005, tud. 4).  
           Tra fy mod i’n trafod yr hyn a welais yn y fideo, nid wyf am enwi unrhyw disgybl oedd yn y fideo, am y rhesymau amlwg o gyfrinachedd a phroffesiynoldeb. Wrth ddarllen canllawiau BERA, mae yna bwyslais enfawr ar barch tuag at eraill, a dylid trîn pawb yn deg, yn sensitif, a gydag urddas a rhyddid rhag rhagfarn (BERA, 2019). Ar ben hyn, drwy fod yn aelod o’r CGA, mae yna canllawiau i ddilyn yma hefyd, gyda phwyslais mawr ar ein dyletswydd o ofalu am ddiogelwch ein dysgwyr, ynghyd a’u lles corfforol, cymdeithasol, moesol ac addysgol (CGA, 2015).
          Penderfynais ffocysu ar 3 disgybl wahanol, gan nad yw ffocysu ar un yn unig yn rhoi digon o ddarlun i ni ar effeithiolrwydd y weithgaredd. Yn y fideo, mae’n dod i’r golwg fod Disgybl 1 (Gweler Atodiad 1) yn cymryd y rôl arweinyddol yn eithaf sydyn. Mae’r unigolyn yma yn cynnig syniadau o’r cychwyn, ac yn cefnogi’r tîm tra’n codi gwrthrychau trwm. Ar sail y raddfa Leuven, roedd lefel cyfranogiad y disgybl yma yn eithriadol o uchel wrth iddi ddangos creadigrwydd a brwdfrydedd drylwyr. Roedd ei llesiant hi hefyd yn eithriadol o uchel, wrth iddi gyfleu hunan-hyder a hunan-barch. Trwy’r weithgaredd gyfan, llwydda’r unigolyn i gynnig syniadau eu hun tra hefyd yn ystyried syniadau eraill o’i hamgylch. Roedd Disgybl 2 yn gymhedrol o ran lefel cyfranogiad a llesiant, gan mai ar lefel sylfaenol iawn yr oedd e’n cyfrannu, heb fawr o egni na mynegiant gwyneb a iaith corfforol. Er iddo dal i ymddangos ei fod wedi mwynhau, nid oedd unrhyw arwyddion clir o hapusrwydd neu gysur, ac ond cefnogi eraill wnaeth y disgybl yma yn y weithgaredd. Dangosa Disgybl 3 lefel uchel o ran cyfranogiad a lles, wrth iddo ymgymryd yn barhaus a dangos arwyddion clir o foddhad. Roedd ef hefyd yn cefnogi eraill ac yn cynnig syniadau, ond efallai nid oedd yn chwarae rôl mor arweinyddol a Disgybl 1. 
          Un peth wnaeth sefyll allan i mi wrth ddefnyddio’r raddfa Leuven tra’n arsylwi oedd bod y ddau agwedd, sef llesiant a chyfranogiad, yn mynd law yn llaw. Mae hyn yn dyst wrth edrych ar lefelau’r disgyblion, mae eu lefelau llesiant yn cyfateb a’u lefelau cyfranogiad. Roedd Laevers (1998) yn honni bod “children's well-being is an important factor for their deep level learning because it is so closely connected to their involvement in a situation” (Laevers, 1998, tud.14).
          Mae’r sefyllfa yn y fideo yn un sy’n diddori’r disgyblion i gyd, ac yn fwy aml na pheidio pan mae diddordeb mae yna ymroddiad. 


Casgliad

Wrth edrych yn ôl ar y cwestiwn ymchwil, ac ystyried yr hyn rwyf wedi ei ddarganfod, mae’n glir fod yr amgylchedd dysgu yn darparu cyfleoedd ar gyfer ymglymiad a dysgu disgyblion. Gallwn edrych ar yr amgylchedd dysgu fel arf ar gyfer dysgu llwyddiannus. Mae’r teimlad o berthyn i gymuned yn llawer fwy deniadol na bod mewn dosbarth arferol. Un peth sydd yn rhaid pwysleisio yw’r pwysigrwydd o gyfleoedd i’r disgyblion, ac yn bellach byth yr amrywiaeth o gyfleoedd er mwyn sicrhau darpariaeth ar gyfer pob math o ddysgwr.
Ar gyfer cwestiwn ymchwil personol, dewisais y canlynol:
‘I ba raddau mae’r gymuned leol yn darparu cyfleoedd ar gyfer cyfranogiad a dysgu disgyblion?’
Teimlaf mai’r gymuned yw un o’r adnoddau mwyaf gwerthfawr sydd ar gael i ysgol, ond hefyd yr un sydd ddim yn cael digon o ddefnydd. Mae’n holl bwysig bod y disgyblion yn deall eu gwreiddiau ac yn gwerthfawrogi’r hyn sydd o’u hamgylch. Dwi hefyd yn tybio y byddai nifer o ddisgyblion yn awyddus i ddysgu am eu hardal, ac efallai rhannu ambell ffaith neu ddarn o wybodaeth maen nhw eisioes yn ei wybod. Cyfle euraidd yw hwn felly i hybu cyfranogiad heb gorfod teithio’n bell, a dysgu am yr hyn oedd cynt.

Amserlen Arsylwi

I ba raddau y mae’r amgylchedd dysgu yn darparu cyfleoedd ar gyfer ymglymiad a dysgu disgyblion?
Manylion

Enw arsylwr: Harry McBryde
Dyddiad: 8 Mai 2020
Dosbarth: Blwyddyn 2



	Lefel Cyfranogiad
	Disgybl 1
	Disgybl 2
	Disgybl 3

	Hynod o isel

	
	
	

	Isel

	
	
	

	Cymhedrol

	Uchel

	Eithriadol o uchel

	/
	
	



Hynod o isel – Nid yw’r plentyn yn dangos unrhyw egni, ac mae fel petai nhw ar goll yn syllu ar eraill o’i hamgylch.
Isel – Mae’r plentyn yn cymryd rhan mewn rhywfaint o’r weithgaredd, ond mae yna nifer o ymyriadau yn y sesiwn.
Cymhedrol – Mae’r plentyn yn brysur ac yn cymryd rhan, ond ar lefel sylfaenol iawn heb fawr o egni na chanolbwyntiad.
Uchel – Mae’r plentyn yn cymryd rhan yn y weithgaredd yn barhaus, ac nid yw’n hawdd ei wrthdynnu.
Eithriadol o uchel – Mae’r plentyn yn cymryd rhan yn y weithgaredd yn barhaus ac yn ddwys, ac yn dangos canolbwyntiad, creadigrwydd a brwdfrydedd drylwyr.

	Rhyngweithio
	Disgybl 1
	Disgybl 2
	Disgybl 3

	Cynnig syniadau

	Ystyried syniadau eraill (agored)

	Cefnogi eraill

	/
	/

	Llesiant
	Disgybl 1
	Disgybl 2
	Disgybl 3

	Hynod o isel

	Cymhedrol

	Uchel

	
	
	/

	Eithriadol o uchel

Hynod o isel – Mae’r plentyn yn amlwg yn dangos arwyddion o anghysur, megis crio neu sgrechian. Gall edrych yn drist neu’n ddig, ac nid yw’n ymateb yn dda i’r amgylchedd.
Isel – Mae mynegiant a iaith y corff y plentyn yn cyfleu nad yw’n teimlo’n cyfforddus yn y sefyllfa. Ond, nid yw’r anghysur yn cael ei mynegi drwy’r amser.
Cymhedrol – Mae’r plentyn yn cyfleu osgo niwtral. Nid oes llawer o mynegiant gwyneb na iaith y corff, ac felly nid oes unrhyw arwyddion o thristwch neu hapusrwydd, cysur neu anghysur.
Uchel – Mae’r plentyn yn dangos arwyddion clir o foddhad, er nad yw’r arwyddion yma yn bresennol yn gyson ar yr un lefel o ddwyster.
Eithriadol o uchel – Mae’r plentyn yn ymddangos yn hapus ac yn llon, yn llawn bywyd a brwdfrydedd. Mae’r plentyn yn cyfleu hunan-hyder a hunan-barch.

